SET ปิดเช้ารีบาวด์ 4 จุด ตามตปท. หวัง “เฟด” ชะลอขึ้นดอกเบี้ย หลังตัวเลขว่างงานพุ่ง
SET ปิดเช้ารีบาวด์ 4 จุด ฟื้นตามต่างประเทศ รับตัวว่างงานสหรัฐพุ่งหนุนเฟดชะลอขึ้นดอกเบี้ย แนวโน้มช่วงบ่ายให้แนวรับ 1,615 จุด และแนวต้าน 1,630 จุด
SET ปิดเช้ารีบาวด์ 4 จุด ฟื้นตามต่างประเทศ รับตัวว่างงานสหรัฐพุ่งหนุนเฟดชะลอขึ้นดอกเบี้ย แนวโน้มช่วงบ่ายให้แนวรับ 1,615 จุด และแนวต้าน 1,630 จุด
9 ธ.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยในช่วงเช้าที่ผ่านมาฟื้นตัวขึ้นระยะสั้นหลังปรับฐานลงมาราว 2% จากจุดสูงสุดรอบนี้ เป็นไปตามตลาดหุ้นอื่นในภูมิภาคเอเชีย และดาวโจนส์ที่ปรับตัวขึ้น ขานรับตัวเลขผู้ยื่นขอสวัสดิการว่างงานในสหรัฐเมื่อคืนนี้ออกมาเพิ่มขึ้นสู่ระดับ 2.3 แสนตำแหน่ง สูงสุดนับตั้งแต่เดือน ก.ย. ทำให้นักลงทุนคาดหวังว่าธนาคารกลางสหรัฐ (เฟด) จะชะลอการปรับขึ้นอัตราดอกเบี้ยในไม่ช้านี้
สำหรับแนวโน้มการลงทุนช่วงบ่าย คาดตลาดฯ น่าจะเคลื่อนไหวในกรอบ โดยนักลงทุนยังรอติตดามตัวเลขเงินเฟ้อสหรัฐและการประชุมธนาคารกลางสหรัฐ (เฟด) ในสัปดาห์หน้า ให้แนวรับ 1,615 จุด และแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
ITC มูลค่าการซื้อขาย 4,249.24 ล้านบาท ปิดที่ 32.25 บาท เพิ่มขึ้น 0.25 บาท
PTTEP มูลค่าการซื้อขาย 1,958.28 ล้านบาท ปิดที่ 172.00 บาท ลดลง 0.50 บาท
PTT มูลค่าการซื้อขาย 1,548.92 ล้านบาท ปิดที่ 32.00 บาท เพิ่มขึ้น 0.25 บาท
BANPU มูลค่าการซื้อขาย 1,281.93 ล้านบาท ปิดที่ 13.60 บาท เพิ่มขึ้น 0.30 บาท
DELTA มูลค่าการซื้อขาย 959.06 ล้านบาท ปิดที่ 694.00 บาท เพิ่มขึ้น 12.00 บาท